cyanic-selkie/wikianc huggingface dataset:
ஜூல்ஸ் ரிமெட் கோப்பை திருட்டு
கோப்பை மீண்டும் கிடைத்தல்
மார்ச் 27. லண்டனின் தென்கிழக்குப் பகுதியில் டேவிட் கோர்பெட் என்பவர் தனது நாய் பிக்கிள்ல் உடன் நடைப்பயிற்சி மேற்கொண்டிருந்தார். வீட்டின் அருகே புதர்ப் பகுதியில் செய்தித்தாளில் சுற்றப்பட்டிருந்த பொருள் ஒன்றை பிக்கிள்ஸ் மோப்பம் பிடித்துக் குரைத்தது. டேவிட் அதைத் திறந்து பார்த்தார். அது காணாமல் போன உலகக் கோப்பை. இதையடுத்து அவர் ஜிப்ஸி ஹில் காவல் நிலையத்தில் கோப்பையை ஒப்படைத்தார்.
பின்விளைவுகள்
உலகக் கோப்பையைக் கண்டு பிடித்த பிக்கிள்ஸ் நாயானது பிரபலமானது. அது பின்னர் பல தொலைக்காட்சி நிகழ்ச்சிகள், திரைப்படங்களில் தோன்றி நட்சத்திரமானது. உலகக் கோப்பை இறுதிப் போட்டியின்போது கொண்டாட்ட விழாவில் டேவிட் கோர்பெட் கலந்து கொண்டார், பின்னர் அவருக்கு மொத்தம் £ 6,000  வெகுமதிகள் அளிக்கப்பட்டன. இதன்பிறகு கால்பந்து சங்கமானது பொது விழாக்களில் காட்டுவதற்காக இந்த கோப்பையின் மாதிரி ஒன்றை உருவாக்கியது.
எட்வர்ட் பெட்லி என்பவர் கோப்பையை திருடி ஆட்களைக் கொண்டு பணத்தை கேட்டதாக குற்றஞ்சாட்டப்பட்டார், அவருக்கு இரண்டு ஆண்டுகள் சிறைத் தண்டனை வழங்கப்பட்டது. இவர் 1969இல் நுரையீரல் அடைப்பு நோயால் இறந்தார்.
பிரேசிலில் திருட்டு
1970இல் மெக்சிகோவில் நடைபெற்ற உலகக் கோப்பை போட்டியில் மூன்றாவது முறையாக பிரேசில் வென்றதால் கோப்பையை அது நிரந்தரமாக  தனதாக்கிக்கொண்டது. ஆனால் 1983இல் மீண்டும் ஜூல்ஸ் ரிமெட் கோப்பை திருடப்பட்டது.
பல்வேறு முயற்சிகளுக்குப் பிறகும் அந்தக் கோப்பையை மீண்டும் கண்டுபிடிக்க முடியவில்லை. 1984இல் ஜூல்ஸ் ரிமெட் கோப்பை போன்ற மாதிரி ஒன்று பிரேசிலுக்கு வழங்கப்பட்டது.
மேற்கோள்கள்
பகுப்பு:திருட்டு பகுப்பு:உலகக்கோப்பை காற்பந்து
சினேகலதா நாத்
சினேகலதா நாத் (Snehlata Nath) (பிறப்பு: டிசம்பர் 27, 1965) நீலமலையில் பணியாற்றியதற்காக அறியப்பட்ட ஒரு இந்திய ஆர்வலர் ஆவார். இவர் ஜம்னாலால் பஜாஜ் விருது மற்றும் நாரி சக்தி விருது ஆகியவற்றைப் பெற்றுள்ளார்.
வாழ்க்கை
சினேகலதா நாத் 1965 இல் பிறந்தார் 1993 இல் தொடங்கப்பட்ட கீஸ்டோன் அறக்கட்டளையின் நிறுவன இயக்குநராக இருந்தார். இந்த அறக்கட்டளை வறுமையை சமாளிக்க முடிவு செய்தது. குறிப்பாக, நீலமலை மக்களின் வாழ்வாதார மேம்பாடு பற்றி ஒரு தெளிவான இலக்கை நிர்ணயித்து செயல்பட இருந்தனர். இந்த அமைப்பின் நிர்வாக இயக்குநராக இவர் டெல்லியிலிருந்து செயல்பட முயற்சித்திருக்கலாம், ஆனால் மக்களுடன் நெருக்கமாக இருக்க வேண்டும் என்ற காரணத்தினால் அறக்கட்டளையை  கோத்தகிரியில் நிறுவினார்.
பேர்வைல்ட் அறக்கட்டளை 2008 இல் நிறுவப்பட்டது. இது காடுகளில் சேகரிக்கப்பட்ட தாவரப் பொருட்களுக்கான நிலையான மற்றும் நியாயமான வர்த்தக அமைப்பை உருவாக்குகிறது. சினேகலதா நாத் அவர்களின் ஆலோசனைக் குழுவில் பணியாற்றுகிறார்.
2013 ஆம் ஆண்டில், "கிராம வளர்ச்சிக்கான அறிவியல் மற்றும் தொழில்நுட்பத்தின் பயன்பாட்டில் சிறந்த பங்களிப்பிற்காக" 2013 இல் இவருக்கு ஜம்னாலால் பஜாஜ் விருது வழங்கப்பட்டது. இந்த விருதை இந்தியக் குடியரசுத் தலைவர் பிரணப் முகர்ஜி வழங்கினார்.
சான்றுகள்
பகுப்பு:வாழும் நபர்கள் பகுப்பு:1965 பிறப்புகள் பகுப்பு:நாரி சக்தி விருது பெற்றவர்கள் பகுப்பு:ஜம்னாலால் பஜாஜ் விருது பெற்றவர்கள்
பேயர் முறை
பேயர் முறை (Bayer process) என்பது அலுமினியத்தின் தாதுவான பாக்சைட் தாதுவைத் தூய்மைப்படுத்தி அதிலிருந்து அலுமினா (Al2O3)எனப்படும் அலுமினியம் ஆக்சைடைப் பெறும் முறை ஆகும். கார்ல் பேயர் என்ற ஆஸ்திரிய வேதியலாளர் அலுமினியத்தைப் பிரித்தெடுக்கும் முறையான பேயர் முறையைக் கண்டறிந்தார். ]பாக்சைட் தாதுவில் 30 முதல் 54 விழுகாடு வரை அலுமினா உள்ளது. மீதமுள்ளவை இரும்பு ஆக்சைடு, சிலிகா மற்றும் டைடேனியம் ஆக்சைடு ஆகியவையாகும்.
செயல்முறை
பேயர் முறையில் பாக்சைட் நன்கு பொடியாக்கப்பட்டு சோடியம் ஹைட்ராக்சைடு கரைசலுடன் 175°செ. வெப்ப நிலையில் நன்கு கலக்கப்படுகிறது. இதனால் அலுமினா, அலுமினியம் ஹைட்ராக்சைடாக மாறுகிறது. இது NaOH கரைசலில் கரைகிறது.
பாக்சைட்டில் உள்ள மற்ற ஆக்சைடுகள் கரைவதில்லை. இவற்றை வடிகட்டிப் பிரித்துவிடலாம். கரைசலைக் குளிர்விக்கும் பொழுது அலுமினியம் ஹைடிராக்சைடு வீழ்படிவாகிறாது. இதனை 980°செ. க்குச் சூடேற்றினால் தூய அலுமினா கிடைக்கப்பெறுகிறது. ஹால்-ஹெரௌல்டு முறையில் அலுமினா அலுமினியமாக மாற்றப்படுகிறது.
உசாத்துணை
ஆர். வேங்கடராமன், முழுமை அறிவியல் உலகம்', பக். 3611
மேற்கோள்கள்
பகுப்பு:வேதியியல் செயல்முறைகள் பகுப்பு:அலுமினியம்
பல வெளிப்பாடு (ஒளிப்படவியல்)
பல வெளிப்பாடு (multiple exposure) என்பது ஒளிப்படவியலிலும் ஒளிப்பதிவிலும் தனியொரு படிமத்தை உருவாக்க இரண்டு அல்லது அதற்கு மேற்பட்ட வெளிப்பாட்டின் மேற்சுமத்தீடு ஆகும். அதேவேளை, இரட்டை வெளிப்பாடு என்பது இரு படிமங்கள் கொண்டு பெறப்படுவதாகும். வெளிப்பாட்டுப் பெறுமானங்கள் ஒன்றுக்கு ஒன்று வேறுபடலாம் அல்லது ஒன்றாக இருக்கலாம். பல வெளிப்பாடு நுட்பமானது நுண்கலை ஒளிப்படவியலிலும் வணிக ஒளிப்படவியலிலும் பயன்படுத்தப்படுகின்றது.
உசாத்துணை
பகுப்பு:ஒளிப்பட நுட்பங்கள்
தெற்குசிலுக்கன்பட்டி ஊராட்சி
தெற்கு சிலுக்கன் பட்டி ஊராட்சி (Therkkusilukkanpatti Gram Panchayat), தமிழ்நாட்டின் தூத்துக்குடி மாவட்டத்தில் உள்ள தூத்துக்குடி வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 783 பேர் ஆவர். இவர்களில் பெண்கள் 391 பேரும் ஆண்கள் 392 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கண்ணாடியுடனீர்
கண்ணாடியுடனீர் என்பது கண்ணின் பாவைக்கும் விழித்திரைக்கும் இடையே உள்ள பகுதியில் நிறைந்த தெளிவான திரவம் ஆகும்.
அமைப்பு
கண்ணாடியுடனீர் என்பது நிறமற்ற, ஒளி ஊடுருவக்கூடிய ஜெலட்டின் திரவம் ஆகும். இது கண் பாவைக்கும் விழித்திரைக்கும் நடுவே நிரம்பி காணப்படுகிறது. இது ஜெலட்டின் படலத்தால் சூழப்பட்டுள்ளது. இதன் அளவு மொத்த கண்ணின் அளவில் ஐந்தில் நான்கு பங்கு அளவு கொண்டதாகும். இதன் மைய பகுதிக்கு அருகாமையில் திரவ நிலையிலும், விளிம்பு புறங்களில் கூழ்ம நிலையிலும் இது அமைந்துள்ளது. எலிகளில் முல்லர் செல் மூலம் திரவத்தை இது பெறுகிறது. இறப்புக்குப்பின் நடக்கும் உடற்கூறாய்வில் இதன் பங்கு மிக முக்கியம்.
மேற்கோள்கள்
பகுப்பு:கண்ணின் உடற்கூறியல்
தமிழக வட்டாரப் போக்குவரத்து அலுவலகப் பட்டியல்
இது இந்தியாவின் தமிழக வட்டாரப் போக்குவரத்து அலுவலகப் பட்டியல் ஆகும். வாகனப் பதிவுக்கான ஒதுக்கப்பட்ட குறியீடுகளும் அலுவலகங்களும் அட்டவணையில் கொடுக்கப்பட்டுள்ளன.
TN—Tamil Nadu தநா-தமிழ்நாடு
தமிழ்நாட்டில் சில குறிப்பிட்ட வரிசைகள் குறிப்பிட்ட வகை வாகனங்களுக்கு மட்டுமே பயன்படுத்தப்படுகின்றன.
அனைத்து அரசுப் போக்குவரத்துக் கழக வாகனங்களும் 'நா (N)' அல்லது 'அநா (AN)' என்ற தொடரில் தொடங்குகின்றன.
பிலிமோரா அதிவேக தொடருந்து நிலையம்
தடங்கள்
பிலிமோரா அதிவேக இரயில் நிலையம் மும்பை-அகமதாபாத் அதிவேக இரயில் வழித்தடத்தால் இயக்கப்படும். மேலும் மும்பையில் உள்ள மும்பை -அகமதாபாத் அதிவேக இரயில் பாதையின் அதிகாரப்பூர்வ தொடக்க இடத்திலிருந்து 217-300 கிமீ தொலைவில் அமைந்துள்ளது.
தமிழக வட்டாரப் போக்குவரத்து அலுவலகப் பட்டியல்
TN—Tamil Nadu தநா-தமிழ்நாடு
அரசுக்குச் சொந்தமான அனைத்து வாகனங்களும் தொடரை 'G', 'AG', 'BG', CG' அல்லது 'DG' என்று தொடங்குகின்றன.
பிலிமோரா அதிவேக தொடருந்து நிலையம்
நிலைய அமைப்பு
பிலிமோரா அதிவேக ரயில் நிலையம் இரண்டு உயரமான எதிரெதிர் நடைமேடைகளைக் கொண்டிருக்கும். கட்டப்பட்ட நிலையக் கட்டிடம் நிலத்தடியில் அமையும். இரயில் நிலையத்தில் இரண்டு பக்க நடைமேடைகள், வழக்கமான சேவைக்காக 2 தடங்களில் சேவை செய்யும்.
தமிழக வட்டாரப் போக்குவரத்து அலுவலகப் பட்டியல்
TN—Tamil Nadu தநா-தமிழ்நாடு
குறிப்பு
பிலிமோரா அதிவேக தொடருந்து நிலையம்
மேற்கோள்கள்
பகுப்பு:குசராத்திலுள்ள தொடருந்து நிலையங்கள்
மாலிப்டினம் முச்சல்பைடு
மாலிப்டினம் முச்சல்பைடு (Molybdenum trisulfide) என்பது MoS3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், அடர் பழுப்பு நிறத்தில் திண்மமாகக் காணப்படும் இச்சேர்மம் நீரில் கரைவதில்லை. மாலிப்டினம்(VI) சல்பைடு மற்றும் மாலிப்டினம் டிரைசல்பைடு என்ற பெயர்களாலும் இது அழைக்கப்படுகிறது.
மேற்கோள்கள்
பகுப்பு:மாலிப்டினச் சேர்மங்கள் பகுப்பு:சல்பைடுகள்
தமிழ் இலக்கணம் தலைப்புகள் பட்டியல்
'''குறிப்பு: இந்தப் பட்டியல் தொடக்க நிலையில் உள்ளது. '''
ஆவாகனம்
ஆவாகனம் என்பது இந்து சமய கடவுளுக்கு செய்யும் உபசார முறைகளில் ஒன்றாகும். இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசோபசாரம் எனும் பதினாறு வகையான உபசார முறைகளிலும் அடங்குவதாகும்.
இறைவனின் மூல மந்திரத்தினை உச்சரித்து பூசையின் பொழுது இறைவனை எழுந்தருளும் படி அழைப்பதாகும்.
தமிழ் இலக்கணம் தலைப்புகள் பட்டியல்
இதர தலைப்புகள்
பகுப்பு:தமிழ் இலக்கணம் பகுப்பு:தமிழ் தொடர்பான பட்டியல்கள்
ஆவாகனம்
கருவி நூல்
சைவ சமய சிந்தாமணி - கா அருணாசல தேசிகமணி பூசைக்கிரியைகள்
பகுப்பு:பூசைக் கிரியைகள்
சுப்ரமணிய பிள்ளை
கட்டபொம்மனின் மந்திரியாக இருந்தவர் சுப்ரமணிய பிள்ளை. விடுதலைக்காக கட்டபொம்மன் போராடிய போது ஆங்கிலேயருக்கு சிம்ம சொப்பனமாக இருந்தவர். இவருடைய வீரத்தினைக் கண்டு அஞ்சிய ஆங்கிலேயர்கள், இவரை வஞ்சமாக பிடித்தனர். தூக்குத் தண்டனை நிறைவேற்றிய பின்னும், கோபம் தாளாமல் தலையை துண்டித்தாக வரலாறு சொல்கிறது.
பகுப்பு:இந்திய விடுதலைப் போராட்ட வீரர்கள்
கனியியல்
கனியியல் (Pomology) என்பது பழங்களையும் அவற்றை அளிக்கும் தாவரங்களை வளர்ப்பதையும் பற்றிய தாவரவியலின் ஒரு பிரிவாகும். ஆங்கிலத்தில் இது போமாலஜி என்றும் ரோமன் மொழிகளின் வழியாக ஃப்ரூட்டி கல்ச்சர் (Fruiti culture) என்றும் அழைக்கப்படுகிறது.
கனியியல் ஆய்வு முதன்மையாக பழ மரங்களின் உடலியங்கியலையும் வளர்ச்சியையும் மேம்படுத்தும் முறைகளையும் ஆராய்வதை நோக்கங்களாகக் கொண்டுள்ளது. மேம்படுத்தும் முறைகள் என்பது பழங்களின் தரத்தை உயர்த்துவதிலும், பழங்களை உருவாக்கும் காலங்களைக் கட்டுப்படுத்துவதையும், உற்பத்திச் செலவுகளைக் குறைப்பதையும் குறிக்கோளாகக் கொண்டுள்ளது. இத்துறையில் ஈடுபடுபவர் கனியியலாளர் என்று அழைக்கப்படுகிறார்.
அமெரிக்க வேளாண்மைத் துறை 1886-ம் ஆண்டு என்றி வான் டேமனின் தலைமையில் கனியியலுக்கான பிரிவைத் தொடங்கியது. இந்தியாவில் தோட்டக்கலை ஆராய்ச்சி நிறுவனம் 1967-ம் ஆண்டில் அமைக்கப்பட்டது. பெங்களூருவில் அமைந்துள்ள இந்த நிறுவனத்தில் கனியியல், காய்கறி மற்றும் அலங்காரத் தாவரங்களைப் பற்றிய ஆராய்ச்சி மேற்கொள்ளப்படுகிறது.
வெளி இணைப்புகள்
பகுப்பு:தாவரவியல் பகுப்பு:உழவியல் பகுப்பு:தோட்டக்கலை
நிசங்க மல்லன்
நிசங்க மல்லன் அல்லது கீர்த்தி நிசங்கன் என்பவன் இலங்கையின் பொலநறுவையை ஆண்ட மன்னனாவான். இவன் இலங்கையை கி.பி. 1187–1196 வரை 9 ஆண்டுகள் ஆண்டான். இவனது அரண்மனையான நிசங்கலதா மண்டபம், ஹத்ததாகே, ரன்கொத் விகாரைகள் மற்றும் வடிகாலமைப்புத் தொகுதிகள் போன்றவை இம்மன்னனது கட்டடக்கலை ஆக்கங்களுக்கு ஒரு எடுத்துக்காட்டாகும்.
வெளி இணைப்புக்கள்
பகுப்பு:இலங்கை மன்னர்கள் பகுப்பு:கலிங்க வம்ச அரசர்கள்
உத்ரயாணம் (திரைப்படம்)
உத்ரயாணம் 1974 ஆம் ஆண்டு வெளிவந்த மலையாளத் திரைப்படம் ஆகும். இத்திரைப்படத்தை அரவிந்தன் இயக்கியிருந்தார். இத்திரைப்படம் பல்வேறு விருதுகளைப் பெற்றது.
விருதுகள்
இத்திரைப்படம் கீழ்க்கண்ட விருதுகளைப் பெற்றது.
பகுப்பு:1974 மலையாளத் திரைப்படங்கள் பகுப்பு:அறிமுக இயக்குநர் திரைப்படங்கள்
கிளானா ஜெயா
கிளானா ஜெயா, (மலாய்: Kelana Jaya; ஆங்கிலம்: Kelana Jaya; சீனம்: 格拉那再也); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி.
பெட்டாலிங் ஜெயாவில் உள்ள SS3, SS4, SS5, SS6 மற்றும் SS7 ஆகிய குடியிருப்புப் பிரிவுகளை உள்ளடக்கியது. டாமன்சாரா-பூச்சோங் விரைவுச்சாலை இந்தப் பகுதியின் வழியாகச் செல்கிறது. பிரபலமான பாரடிகம் மால் (Paradigm Mall) எனும் பேரங்காடியும் இங்கு அமைந்துள்ளது.
சுபாங் ஜெயா; கிளானா ஜெயா போன்ற பகுதிகளை எஸ்.எஸ். (SS) என்று வகைப்படுத்தி உள்ளார்கள். எஸ்.எஸ்.என்பது சுங்கைவே - சுபாங் (Sungai Way-Subang) என்பதன் சுருக்கம் ஆகும். பெட்டாலிங் ஜெயாவில் உள்ள முகவரிகள் தரப்படுத்தப் பட்டுள்ளன. பெட்டாலிங் ஜெயா நகரம் எண்ணிடப்பட்ட பிரிவுகளாக (செக்சன்) பிரிக்கப்பட்டு உள்ளது.
கோலாலம்பூர் மாநகருக்குத் தென்மேற்கே 20 கி.மீ. தொலைவிலும்; பெட்டாலிங் ஜெயா நகரின் தென்மேற்கே 10 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, பத்து தீகா, கெப்போங், சிகாம்புட் பூச்சோங், சா ஆலாம் மற்றும் கிள்ளான்.
பொது
கிளானா ஜெயாவில் ஏராளமான பொழுதுபோக்கு வசதிகள் உள்ளன. கிளானா ஜெயாவின் ஒரு முக்கிய ஈர்ப்பு எஸ்.எஸ்.7 (SS7) வீடமைப்புப் பகுதியில் உள்ள கிளானா ஜெயா ஏரிப் பூங்கா ஆகும்.
பெட்டாலிங் ஜெயாவின் பிற பகுதிகளில் இருந்தும், அண்டை நகரமான சுபாங் ஜெயாவில் இருந்தும் ஏராளமானோர் வார இறுதி நாட்களில் இந்தப் பூங்காவிற்கு வந்து பசுமைக்கு மத்தியில் ஓய்வெடுக்கின்றனர்.
கிளானா ஜெயா ஏரி
கிளானா ஜெயா ஏரியில் மீன்பிடிப்பதும் பிரபலமானது. பூங்காவில் ஒரு பொது நீச்சல் குளம், பூப்பந்து அரங்கம், ஹாக்கி மற்றும் டென்னிஸ் திடல்கள் போன்ற சமூக பொழுதுபோக்கு வசதிகள் உள்ளன. 20,000 பேர் அமரக்கூடிய பெட்டாலிங் ஜெயா அரங்கமும் பூங்காவிற்கு அருகில் அமைந்துள்ளது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
சிவகுருநாதபுரம் முப்பிடாதியம்மன் கோயில்
சிவகுருநாதபுரம் முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், சிவகுருநாதபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜேசிபி (நிறுவனம்)
alt=JCB compact excavator, 2013.JPG|thumb|JCB compact excavator, 2013.JPGalt=JCB|thumb|JCBalt=JCB|thumb|JCB '''ஜே. சி. பேம்போர்டு அகழ்வு நிறுவனம்' (J. C. Bamford Excavators Limited'') என்பதன் சுருக்கமே ஜேசிபி நிறுவனம் ஆகும். ஜேசிபி நிறுவனம் 1945 ஆம் ஆண்டு ஜோசப் சிரில் பேம்போர்டு என்பவரால் தொடங்கப்பட்டது. அவரின் பெயரே நிறுவனத்திற்கு சூட்டப்பட்டது. இது கட்டுமானம், விவசாயம், இடிப்புப்பணி, பூமி தோண்டுதல் அல்லது அகழ்வுப் பணிக்கான கனரக வாகனங்கள் தயாரிக்கும் முதன்மை நிறுவனம் ஆகும்.மேலும் இந்நிறுவனம் கட்டுமான இயந்திரங்கள் தயாரிப்பில் உலகின் மூன்றாவது மிகப்பெரிய நிறுவனமாக விளங்குகிறது.. மேலும் மேற்கண்ட பணிகளை மேற்கொள்ள 300 வகையான இயந்திரங்களை இந்த நிறுவனம் தயாரிக்கிறது. ஆசியா, ஐரோப்பா, வட அமெரிக்கா, உள்ளிட்ட கண்டங்களில் இருக்கும் 22 தொழிற்சாலைகளில் இருந்து வாகனங்கள் தயாரிக்கப்பட்டு உலகம் முழுவதுமுள்ள 150 நாடுகளில் விற்பனை செய்யப்படுகின்றன.
20ஆம் நூற்றாண்டு
1948-ல் ஆறு பேரை வேலை ஆட்களாக வைத்துக்கொண்டு முதல் நீரியல் துரப்பணம் இயந்திரத்தை உருவாக்கினார். 1950-ல் இது இயந்திர தயாரிப்பு நிறுவனமாக மாறியது. ஓரு வருடத்திற்குப் பின் இந்த இயந்திரத்தின் நிறம் மஞ்சளாக மாற்றப்பட்டது. 1953 ல் பின் பக்க துாக்கு இயந்திரமாக உருவாக்கப்பட்டது. 1957-ல் ஹைட்ரா டிக்கா என்ற முறையில் அதிக பளு துாக்கும் இயந்திரமாகவும் வேளாண்மை மற்றம் கட்டிட வேலைகளுக்கும் பயன்படுத்தப்பட்டது. 1960-ல் ஜே சி பி நீரியல்  இழுவை இயந்திரம் என்ற உருவில் வட அமெரிக்கா சந்தையில் நுழைந்து வெற்றி பெற்றது.1978 ல் பளு இயந்திரமாக உருவெடுத்தது. 1979-ல் இந்தியாவில் காலடி எடுத்து வைத்தது.1991-ல் ஜப்பான் நாட்டு நிறுவனத்தின் கூட்டுடன் உற்பத்தி செய்தது. இரண்டு வருடங்கள் கழித்து அமெரிக்கா கொரியா பிரேசில் ஆகிய நாடுகளில் தனது உற்பத்தியை பெருக்கியது.
21ஆம் நுாற்றாண்டு
40 வருடங்களுக்குப் பிறகு 2004-2005ஆம் ஆண்டுகளில் ஜேசிபி 444 டீசல் இயந்திரத்தை உற்பத்தி செய்தது. ஜெர்மன் தொழில் நுட்ப இயந்திரக் கருவிகளைக் கொண்டு புதிய தொழிற்சாலைகளை சீனாவில் நிறுவியது. 2006 ம் ஆண்டு 4000 தொழிலாளர்கள் கொண்ட தொழிற்சாலையாகச் செயல்பட்டது.2007 ல் கட்டுமானத் தொழில்  நுட்ப போட்டிக்கு அதிக பளு உள்ள தயாரிப்புகளை திட்டமிட்டு உருவாக்கியது. 2009-ல் இந்தியாவில் இது பெரிய தொழில்சாலைகளை அரியானா மாநிலத்தில் நிறுவியது.
உலகளாவிய சந்தை
அமெரிக்க ஐக்கிய நாடுகள் ஜெர்மனி தென் அமெரிக்கா ஆஸ்திரேலியா இந்தியா மற்றும் சீனா போன்ற நாடுகளில் தொழிற்சாலைகளை ஆரம்பித்தது.12000 ஊழியர்களுடன் 150 நாடுகளில் 1500 பணிமனைகளை உருவாக்கியது.இத்தொழில்சாலைகளில் 300 தயாரிப்புகளை தயாரித்தது.
ஜேசிபி யின் தயாரிப்புகள்
இது போன்ற இன்னும் பல தயாரிப்புகளை உற்பத்தி செய்தது. இந்தியாவில் பரிதாபாத் (அரியானா) ஜெய்ப்பூர் மற்றும் புனே ஆகிய இடங்களில் ஜேசிபி நிறுவனம் இயங்கி வருகிறது.
காவாந்தண்டலம் சோளீஸ்வரர் கோயில்
காவாந்தண்டலம் சோளீஸ்வரர் கோயில் தமிழ்நாட்டில் காஞ்சிபுரம் மாவட்டம், காவாந்தண்டலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோளீஸ்வர சுவாமி, சுந்தராம்பாள் சன்னதிகளும், நவக்கிரகம், முருகர், உற்சவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ரியூக்கியூவ மொழிகள்
ரியூக்கியூவ மொழிகள் (Ryukyuan languages) என்பன, சப்பானியத் தீவுக்கூட்டத்தின் தென் கோடியில் அமைந்துள்ள ரியூக்கியூத் தீவுகளின் தாயக மக்கள் பேசும் மொழிகள் ஆகும். சப்பானிய மொழியுடன் சேர்ந்து இவை சப்போனிக் மொழிக் குடும்பத்தை உருவாக்குகின்றன. இம்மொழிகள் ஒன்றையொன்று புரிந்துகொள்ளக் கூடியவை அல்ல. இன்று இம்மொழிகளைப் பேசுவோரின் எண்ணிக்கை எவ்வளவு என்பது தெரியாது. ஆனால், இம்மொழியை பேசும் மக்கள் ஒக்கினாவா சப்பானிய மொழியைப் போன்ற சப்பானிய மொழிகளுக்கு மாறிவருவதால், இம்மொழிகள் அழியும் நிலை ஏற்பட்டுள்ளது. இம்மொழிகளுள் நான்கு நிச்சயமான அருகும் நிலையில் உள்ளவை என்றும் மேலும் இரண்டு ஆபத்தான அருகும் நிலையில் உள்ளவை என்றும் யுனெசுக்கோ அறிவித்துள்ளது.
மேற்கோள்கள்
பகுப்பு: சப்பானிய மொழிகள்
காவாந்தண்டலம் சோளீஸ்வரர் கோயில்
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாபனம்
தாபனம் என்பது இந்து சமய கடவுளுக்கு செய்யும் உபசார முறைகளில் ஒன்றாகும். இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசோபசாரம் எனும் பதினாறு வகையான உபசார முறைகளிலும் அடங்குவதாகும்.
இறைவனை அருள் செய்யும் நிமிர்த்தமாக குறிப்பிட்ட மூர்த்தியில் எழுந்தருள வேண்டுவதாகும்.
கருவி நூல்
சைவ சமய சிந்தாமணி - கா அருணாசல தேசிகமணி பூசைக்கிரியைகள்
பகுப்பு:பூசைக் கிரியைகள்
2 × 2 அணியின் வர்க்கமூலம்
2 x 2 அணியொன்றின் வர்க்கமூல அணியானது, (square root of a 2x2 matrix) மற்றொரு 2 x 2 அணியாகவும், மேலும் அதனை அதனோடு பெருக்கக் கிடைக்கும் அணி மூல அணியாகவும் அமையும்.
ஒரு 2 × 2 அணிக்கு வர்க்கமூலங்களே இல்லாமல் இருக்கலாம் அல்லது இரண்டு, நான்கு, ஆறு ... என இரட்டை எண்ணிக்கையிலான எண்ணற்ற வர்க்கமூலங்களும் இருக்கலாம். பூச்சியமற்ற இரு வெவ்வேறான ஐகென் மதிப்புகளைக் கொண்ட ஒரு 2 × 2 அணிக்கு நான்கு வர்க்கமூலங்கள் இருக்கும். ஒரு நேர்ம-வரைவு அணியின் வர்க்கமூலங்களில் ஒன்றுமட்டுமே நேர்ம-வரைவு அணியாக இருக்கும்.
எல்லா வரிசை அணிகளுக்கும் அவற்றின் வர்க்கமூலங்கள் சோடிகளாக அமையும். R என்பது M இன் ஒரு வர்க்கமூலம் எனில், –R உம் M இன் மற்றொரு வர்க்கமூலமாக இருக்கும் ((–R)(–R) = (–1)(–1)(RR) = R2 = M).
வாய்பாடு
t ≠ 0 எனில் M இன் வர்க்கமூல அணி :
R இன் வர்க்கம் M ஆகவுள்ளதைக் காணலாம்: M இன் உறுப்புகள் எல்லாம் மெய்யெண்களாக இருந்தாலும் R இன் உறுப்புகள் சிக்கலெண்களாகவும் இருக்கலாம். அணிக்கோவை δ இன் மதிப்பு எதிர்மமாக இருக்கும்போது இவ்வாறு அமையக்கூடும். s>0, t>0 எனில் R நேர்மமாக இருக்கும்.
சிறப்பு நிலைகள்
M ஒரு பூச்சிய அணியாக இருந்தால் (A = B = C = D = 0):
மற்றபடி, M அணிக்கு வர்க்கமூலம் இருக்காது.
மூலைவிட்ட அணி
M ஒரு மூலைவிட்ட அணியாக (B = C = 0) இருந்தால் கீழ்க்காணும் எளிதாக்கப்பட்ட வாய்ப்பாட்டின் மூலம் அதன் வர்க்கமூலத்தைக் காணலாம்:
a, d இன் மதிப்புகளுக்கு எடுத்துக்கொள்ளப்படும் குறிகளைப் பொறுத்து, A மற்றும் D இரண்டில் எதுவுமே பூச்சியமில்லை அல்லது ஏதேனும் ஒன்று மட்டும் பூச்சியம் அல்லது இரண்டுமே பூச்சியம் எனில் முறையே, நான்கு அல்லது இரண்டு அல்லது ஒரு வெவ்வேறான வர்க்கமூல அணிகள் கிடைக்கும்.
முற்றொருமை அணி
(r, s, t)
என்பன பித்தகோரசு மும்மைகளாகும். அதாவது, என்ற முடிவை நிறைவு செய்யும் நேர்ம முழுஎண்களாகும். மேலும் முடிவை நிறைவு செய்யும்  r, s, t -இன் முழுஎண்கள் அல்லாத விகிதமுறா, சிக்கலெண் மதிப்புகளும் முற்றொருமை அணியின் வர்க்கமூலங்களைத் தரும். முற்றொருமை அணிக்கு முடிவிலா எண்ணிக்கையிலான சமச்சீரற்ற வர்க்கமூலங்களும் உண்டு.
முதன்மையற்ற மூலைவிட்ட உறுப்பொன்றைப் பூச்சியமாகக்கொண்ட அணி
முதன்மையற்ற மூலைவிட்ட உறுப்பொன்றைப் பூச்சியமாகக்கொண்ட 2 x 2 அணி (B = 0; A, D ≠ 0) எனில் கீழ்வரும் வாய்ப்பாட்டின் மூலம் அதன் வர்க்கமூலம் காணலாம்:
இவ்வாய்ப்பாட்டின் மூலம் A = D எனும்போது இரு வர்க்கமூலங்களும் மற்றபடி நான்கு வர்க்கமூலங்களும் கிடைக்கும். C = 0; A, D ≠ 0 எனும்போதும் இதுபோன்ற வாய்ப்பாட்டின் மூலம் வர்க்கமூலங்களைக் காணலாம்.
மேற்கோள்கள்
பகுப்பு:அணிகள்
ஆத்திசூடி பழையவுரைகள்
பன்னிரண்டாம் நூற்றாண்டில் வாழ்ந்த ஔவையார் பாடிய நீதிநூல்களில் மிகச் சிறிய அளவினைக் கொண்டதாக அமைந்துள்ள ஆத்திசூடி அறிஞர் உள்ளங்களைப் பெரிதும் கவர்ந்தது. இன்று வரையில் பல உரைகள் எழுதப்பட்டுவருகின்றன. அதற்குப் பழங்காலத்திலேயே எழுதப்பட்ட இரண்டு உரைநூல்கள் உள்ளன.
கருவிநூல்
பகுப்பு:தமிழ் உரை நூல்கள்
வி. எம். தேவராஜ்
'''வி. எம். தேவராஜ்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980, 1984 மற்றும் 1989 ஆம் ஆண்டுகளில் நடந்த சட்டமன்றத் தேர்தல்களில், வேலூர் தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
குறிப்புகள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:வேலூர் மாவட்ட மக்கள் பகுப்பு:தமிழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
இந்திய நீதித்துறை
இந்திய நீதித்துறை 19 ஆம் நூற்றாண்டின் நடுப்பகுதியில் பிரிட்டனிய இந்தியாவில் நிறுவப்பட்ட ஆங்கில சட்ட அமைப்பின் தொடர்ச்சியாகும். சுங்கம், முன்னோடிகள் மற்றும் சட்டமன்ற சட்டம் செல்லுபடியாகும் என்று ஒரு பொதுவான கலப்பின சட்ட அமைப்பை அடிப்படையாக கொண்டது. நம்முடைய நாட்டின் உச்ச அதிகாரம் இந்திய அரசியலமைப்பிடம் தான் உள்ளது. இந்தியாவில் நீதித்துறை பல்வேறு மட்டங்களில் உள்ளன.பல்வேறு வகையான நீதிமன்றங்களில் பல்வேறு வகையான நீதிபதிகள் உள்ளனர். மேலும் அவர்கள் ஒரு முக்கியத்துவம் கொண்ட கண்டிப்பான படிநிலையை உருவாகியிருகிறார்கள். அந்த படிநிலையில் - முதலில் இந்திய உச்ச நீதிமன்றம், அதன் பிறகு அந்தந்த மாநிலங்களின் உயர் நீதிமன்றங்கள், அதன் பிறகு ஒவ்வொரு மாவட்டங்களிலும்   மாவட்ட நீதிமன்றங்கள் மற்றும் இரண்டாம் வகுப்பு நீதிபதிகள் மற்றும் உரிமையியல் நீதிபதி. இந்திய நீதித்துறைதனிநபர்கள் மற்றும் அரசாங்கத்திற்கு இடையே ஏற்படும் வேறுபாடுகள் உட்பட அனைத்து வகை வழக்குகள் மற்றும் உள்நாட்டு விவகாரங்களை பரிசீலிக்கிறது. இந்திய நீதித்துறை உறுப்பினர்கள், அரசாங்கத்தின் நிர்வாக மற்றும் சட்ட கிளைகளிடம் இருந்து சுதந்திரமாகச் செயல்படுகின்றனர்.
வரலாறு
ஐரோப்பியர்கள் வருகைக்கு முன், அர்த்தசாஸ்திரம் (400 கிமு) மற்றும் 100 கிபி இலிருந்து மனுதரும சாத்திரம் ஆகியவற்றின் அடிப்படையில் இந்தியா நிர்வகிக்கப்பட்டு வந்தது. நீதி, நிர்வாக, மற்றும் சட்டமன்ற வேலைகள் அரசர் அல்லது நிலத்தின் ஆட்சியாளரிடம் இருந்தன. ஆனால் கிராமங்கள் கணிசமான சுதந்திரத்தை கொண்டு இருந்தன. அங்கு வாழ்ந்த மக்கள் தங்களது சர்ச்சைகளை மற்றும் வேறுபாடுகளைத் தீர்க்க அவர்களின் சொந்த ப்ஞ்சாயத்து அமைப்புகளைக் கொண்டிருந்தனர். பெரிய மோதல்கள் மட்டுமே கிராமத்தைக் கடந்த நீதிக் குழுக்களால் ஆராயப்பட்டன. இவ்வழக்கம் இந்தியா மீதான இசுலாமியப் படையெடுப்புக்கு அப்பாலும் தொடர்ந்தது. இஸ்லாமிய சட்டம் "ஷாரியா" நாட்டின் முஸ்லிம்களுக்கு மட்டுமே பயன்படுத்தப்பட்டது. ஆனால், இந்தியா பிரித்தானியர் கட்டுப்பாட்டில் வந்த போது இவ்விரு முறைகளும் வழக்கிழந்து பொதுச்சட்டம் பயன்படுத்தபடலாயிற்று.
உச்ச நீதிமன்றம்
இந்தியா ஒரு இறையாண்மை கொண்ட ஜனநாயக குடியரசு ஆன இரண்டு நாட்களுக்கு பின்னர் ஜனவரி 28, 1950, அன்று உச்ச நீதிமன்றம் செயல்படத் தொடங்கியது. இதன் தொடக்கவிழா நாடாளுமன்ற கட்டிடத்தில் சேம்பர் ஆஃப் பிரின்சஸ் அரங்கில் நடந்தது. அங்கு தான் லோக் சபா மற்றும் ராஜ்ய சபா ஆகிய இரு நாடாளுமன்ற அவைகளும் கூடின. இங்கு தான் இந்திய மத்திய நீதிமன்றம் 1937-1950 காலகட்டத்தில் செயல்பட்டது. உச்ச நீதிமன்றம் அதன் தற்போதைய வளாகத்துக்கு செல்லும் வரை இவ்வரங்கில் தான் செயல்பட்டது. தலைமை நீதிபதி ஹரிலால் ஜே கனியா மற்றும் நீதிபதிகள் ஃபசல் அலி, எம் பதஞ்சலி சாஸ்திரி, மெஹர் சந்த் மஹாஜன், பிஜன் குமார் முகெர்ஜியா மற்றும் எஸ். ஆர். தாஸ் ஆகியோர் உச்ச நீதிமன்றத்தின் முதல் அமர்வில் கலந்து கொண்ட நீதிபதிகள். விதிகள் வெளியீடு மற்றும் மத்திய நீதிமன்றத்தின் அனைத்து வழக்கறிஞர்கள் மற்றும் முகவர் பெயர்கள் உச்ச நீதிமன்றத்தின் கீழ் கொண்டு வரப்பட்டதை உறுதி செய்த பிறகு தொடக்க நடவடிக்கைகள் முடிவுக்கு வந்தது. ஜனவரி 28 1950 அன்று அதன் தொடக்கவிழாவிற்கு பிறகு, உச்ச நீதிமன்றம் நாடாளுமன்றத்தில் ஒரு பகுதியாக அதன் அமர்வுகளை தொடங்கியது. உச்சநீதிமன்றம் 1958 ஆம் ஆண்டு தற்போதைய கட்டிடத்திற்கு மாற்றப்பட்டது. கட்டிடம் நீதியை மையப்பொருளாகக் வடிவமைக்கப்பட்டுள்ளது. கட்டடத்தின் மத்திய பிரிவு மையம் உத்திரம் போல் உள்ளது. 1979 ஆம் ஆண்டில் இரண்டு புதிய பிரிவுகல் - கிழக்கு பிரிவு மற்றும் மெற்கு பிரிவு - வளாகத்துடன் சேர்க்கப்பட்டது. கட்டடத்தின் பல்வேறு பிரிவுகளில் மொத்தம் 15 நீதிமன்றங்கள் உள்ளன. தலைமை நீதிபதியின் நீதிமன்றம் தான் மிகப்பெரிய நீதிமன்றம். அது மத்திய பிரிவின் மையப்பகுதியில் அமைந்துள்ளது.
ஆரம்ப ஆண்டுகளில், உச்ச நீதிமன்ற அனைத்து நீதிபதிகள் ஆஜர்படுத்தப்பட்ட வழக்குகளை ஒன்றாக விசாரணை செய்வார்கள். நீதிமன்றத்தின் வேலை அதிகரித்துள்ளதாலும் மற்றும் வழக்குகள் நிலுவை பெருகியதாலும், பாராளுமன்றம் நீதிபதிகள் எண்ணிக்கையை 8 இல் இருந்து 1956 ல் 11 ஆகவும், 1960 ல் 14  ஆகவும், 1978 ல் 18 ஆகவும், 1986 ஆம் ஆண்டில் 26  ஆகவும் அதிகரித்தது. நீதிபதிகள் எண்ணிக்கை அதிகரித்துள்ளதால், அவர்கள் இரண்டு மற்றும் மூன்று சிறிய பெஞ்சுகளில் அமருகிறார்கள். தேவையான போது மட்டுமே 5 பெரிய பெஞ்சுகள் ஒன்றாக வந்து, கருத்து அல்லது சர்ச்சை வேறுபாடுகளை தீர்ப்பார்கள்.
இந்திய உச்ச நீதிமன்றம் தலைமை நீதிபதி மற்றும் இந்தியக் குடியரசுத் தலைவரால் நியமிக்கப்பட்ட 28 மற்ற நீதிபதிகள் கொண்டிருக்கிறது. 65 வயது அடைந்த பிறகு உச்ச நீதிமன்ற நீதிபதிகள் பணிஓய்வு பெறுகிறார்கள். உச்ச நீதிமன்றத்தில் நீதிபதியாக நியமிக்கப்படுவோற்கு இருக்க வேண்டிய தகுதிகள், ஒரு நபர் இந்தியக் குடிமகனாக இருக்க வேண்டும், குறைந்தது ஐந்து ஆண்டுகள், ஒரு உயர் நீதிமன்றத்தின் அல்லது அடுத்தடுத்து இரண்டு அல்லது அதற்கு மேற்பட்ட போன்ற நீதி மன்றங்களில் நீதிபதியாகவோ, அல்லது ஒரு உயர் நீதிமன்றத்தில் வழக்கறிஞராகவோ அல்லது இரண்டு அல்லது அதற்கு மேற்பட்ட போன்ற நீதி மன்றங்களில் குறைந்தது அடுத்தடுத்து 10 ஆண்டுகள் வழக்கறிஞராகவோ அல்லது அவர் ஜனாதிபதி கருத்தின்படி, ஒரு புகழ்பெற்ற சட்ட நிபுணராகவோ இருக்க வேண்டும். ஒரு உயர் நீதிமன்றத்தின் நீதிபதி, ஒரு குறிப்பிட்ட நோக்கத்திற்குரிய தற்காலிக உச்ச நீதிமன்ற நீதிபதியாக செயல்படலாம் மற்றும் ஓய்வு பெற்ற உச்ச நீதிமன்ற மற்றும்  உயர் நீதிமன்ற நீதிபதிகள் அந்தந்த நீதிமன்றங்களின் தற்காலிக நீதிபதியாக செயல்படலாம்.
அரசியலமைப்பு பல்வேறு வழிகளில் உச்சநீதிமன்றத்தின் சுதந்திரத்தை உறுதி செய்ய முயற்சிக்கிறது. ஒரு உச்ச நீதிமன்ற நீதிபதியை பணிநீக்கம் செயவேண்டும் என்றால், ஜனாதிபதி நாடாளுமன்ற இரு அவைகளில் இருந்து மொத்த உறுப்பினர்களின் பெரும்பான்மை அல்லது மூன்றில் இரண்டு பெரும்பான்மை ஆதரவு பெற்றிருக்க வேண்டும். பதவி இழந்த ஒரு உச்ச நீதிமன்ற நீதிபதி இந்தியாவில் வேறு எந்த நீதிமன்றத்திலும் நீதிபதியாக செயல்பட முடியாது.
உச்ச நீதிமன்றத்தில் ஆங்கிலத்தில் மட்டுமே விவாதங்கள் நடத்தப்படுகிறது. 1966 ஆம் ஆண்டு அரசியல்சட்டத்தின் சட்டப்பிரிவு 145 கீழ், உச்ச நீதிமன்றத்தின் நடைமுறை மற்றும் செயல்முறைகள் ஒழுங்குபடுத்த பட்டு உள்ளன.
இந்திய உச்ச நீதிமன்றம் நாட்டின் உயர்ந்தபட்ச மன்றமாக உள்ளது. இது இந்திய அரசியலமைப்பில் பகுதி ஐந்து, அத்தியாயம் நான்கில் நிறுவப்பட்டுள்ளது. இந்திய அரசியலமைப்பின் படி, உச்ச நீதிமன்றத்தின் பங்கு ஒரு மத்திய நீதிமன்றம் போல் ஆகும். உச்ச நீதிமன்ற்ம் அரசியலமைப்புக்கு பாதுகாவலாகவும் மற்றும் மேல் முறையீடு செய்ய நாட்டின் உச்ச நீதிமன்றமாகவும் உள்ளது.
இந்திய அரசியலமைப்பின் பொதுவிதிகள் 124 முதல் 147 வரை இந்திய உச்ச நீதிமன்ற கலவை மற்றும் அதிகாரத்தை பற்றி குறிப்பிடபடுள்ளது. முதன்மையாக, அது மாநிலங்கள் மற்றும் பிரதேசங்கள் உயர் நீதிமன்றங்கள் தீர்ப்பை எதிர்த்து மேல்முறையீட்டு செய்யப்படும் வழக்குகளைப் பரிசீலிக்கும் ஒரு மேல்முறையீட்டு நீதிமன்றமாக உள்ளது. எனினும், அது கடுமையான மனித உரிமை மீறல்கள் அல்லது அரசியல்சட்ட தீர்வுகள், உரிமை அல்லது விதி 32 இன் கீழ் தாக்கல் செய்த எந்த மனு வழக்குகளில் ஆவணம் மனுக்களை எடுக்கிறது. ஏதேனும், ஒரு வழக்குக்கு உடனடி தீர்வு தேவை என்றால் அது எடுத்துக் கொள்ளும். இந்திய உச்ச நீதிமன்றம், 28 ஜனவரி 1950 அன்று அதன் தொடக்கத்திலிருந்து, 24,000 திற்கு மேல் அறிக்கை தீர்ப்புகள் அளித்துள்ளது.
உச்ச நீதிமன்றத்தின் நீதிபதிகள் பட்டியல்
2011 ஆம் ஆண்டு பிப்ரவரி 1 இல் இருந்து இந்திய உச்ச நீதிமன்றத்தின் நீதிபதிகள் பட்டியல்.
உயர் நீதிமன்ற பதவி இறக்க
உயர்நீதிமன்ற நீதிபதியோ, உச்சநீதிமன்ற நீதிபதியோ என்ன குற்றம் செய்து பிடிபட்டாலும், அவர்கள் மீது வழக்கு போட சட்டத்தில் இடமில்லை. அவர்களை பதவியிலிருந்து இறக்குவதற்கே நாடாளுமன்றத்தில் மூன்றில் இரண்டு பங்கு உறுப்பினர்கள் வாக்களிக்க வேண்டும்.
மின் நீதிமன்றங்கள் திட்டம்
மின் நீதிமன்றங்கள் திட்டம், 2005 ஆண்டில் நிறுவப்பட்ட ஒரு திட்டம் ஆகும். இத்திட்டத்தின் படி, வட்ட நீதிமன்றங்கள் உட்பட அனைத்து நீதிமன்றங்களுக்கும் கணினி கிடைக்கும். 2008 ஆம் ஆண்டு திட்டத்தின் படி அனைத்து மாவட்ட நீதிமன்றங்களில் திட்டத்தின் கீழ் துவக்கப்பட்டு உள்ளன. 2010 ல் அனைத்து மாவட்ட நீதிமன்றகளிலும் கணினிகள் நிறுவப்பட்டன; பதிவு வழக்கு உள்ளீடுகளை கணினியில் தொடங்கப்பட்டது. தகவல் தொழில்நுட்பத் துறையில் இருந்து ஒவ்வொரு நீதிமன்றத்தில் 1 அமைப்பின் அதிகாரி மற்றும் 2 கணினி உதவியாளர்கள் இருந்தனர். அவர்கள் மாவட்ட நீதிமன்றங்கள் பெரும்பாலான வழக்கு விவரப் பட்டியலை இணையதளத்தில் (http://lobis.nic.in) கிடைக்க செய்தனர். ஜூன் 2011 இல் உச்ச நீதிமன்றத்தில் சேவைகள் ஆரம்பிக்கப்பட்டு வழக்கமாக தினசரி மேம்படுத்துகிறது. இப்போது வட்ட நீதிமன்றங்களில் இதை செயல்படுத்த வேலைகள் நடைபெற்று வருகின்றன. திட்டம் நிகழ்பட மாநாடு மூலம் சாட்சிகளை உற்பத்தி சேர்க்க. தாக்கல் வழக்குகள், நடவடிக்கைகள் மற்றும் கணினிகளில் அனைத்து மற்ற விவரங்கள் சேர்த்துள்ளனர்.
இந்திய உயர் நீதி மன்றங்களின் அதிகார எல்லை மற்றும் இருக்கை
பகுப்பு:இந்திய நீதிமன்றங்கள்
சக்தி
சக்தி ( Shakti ) என்பது, திறன், வலிமை, முயற்சி, ஆற்றல், எனப் பொருள்படும். இந்து சமயத்தில் சக்தி முழு பிரபஞ்சத்தின் வழியாக பெறப்படுகிறது என்று கருதப்படுகிறது. குறிப்பாக இந்து மதத்தில், முக்கிய பாரம்பரியமான சக்தி என்பது உயிருள்ள அனைத்திலும் செயல்படும் ஆற்றலைக் குறிக்கிறது.
இந்து சமயத்தில்
இந்து சமயத்தில், சக்தி என்பது தெய்வீக பெண்பால் படைப்பு அல்லது உருவகமாகும். இது சில சமயங்களில் இந்து மதத்தில் "தெய்வீக தாய்" என்று குறிப்பிடப்படுகிறது. ஒரு தாயாக, அவர் " ஆதி சக்தி " அல்லது " ஆதி பராசக்தி " என்று அழைக்கப்படுகிறார். பூமியில், சக்தி என்பது, பெண் உருவகம் மற்றும் படைப்பாற்றல் / கருவுறுதல் ஆகியவற்றின் மூலம் மிகவும் தீவிரமாக வெளிப்படுத்தப்படுகிறது. இருப்பினும் இது ஆண்களிலும் அதன் ஆற்றல்மிக்க, வெளிப்படையான வடிவத்தில் உள்ளது. படைப்பு மற்றும் அனைத்து மாற்றங்களுக்கும் முகவர் சக்தி தான் என்று இந்துக்கள் நம்புகிறார்கள். சக்தி என்பது அண்ட இருப்பு மற்றும் விடுதலை ஆகிய கோணங்களில் மக்களால் காணப்படுகிறது. இதன் மிக முக்கியமான வடிவம் குண்டலினி சக்தி எனப்படும் ஒரு மர்மமான மனோதத்துவ சக்தியாகும். இதைத் தவம் மற்றும் யோகப் பயிற்சி செய்பவர்கள் உணருவதாகக் கருதப்படுகிறது.
சக்தி சாக்தம் மதத்தில், மிகவும் உயர்ந்த கடவுளாக வணங்கப்படுகிறது. சக்தி சிவனின் செயலில் உள்ள பெண் ஆற்றலைக் குறிக்கிறது. மேலும், இது திரிபுர சுந்தரி அல்லது பார்வதியுடன் ஒத்ததாக அடையாளம் காணப்படுகிறது.
பரிணாமம்
டேவிட் கின்ஸ்லி இறைவன் இந்திரனின் "சக்தியை" சசி (இந்திராணி) என்று குறிப்பிடுகிறார், அதாவது, இந்திராணி என்பதற்கு சக்தி எனப் பொருள் விளங்குகிறது. இவர், ஏழு அல்லது எட்டு தேவதைகள் கொண்ட குழுவில் ஒருவராக உள்ளார். இவர்கள் அனைவரும் சேர்ந்து சப்தகன்னியர்  என அழைக்கப்படுகின்றனர். ( பிராம்மி, வைஷ்ணவி, மகேஸ்வரி, இந்திராணி, கௌமாரி, வராகி மற்றும் சாமுண்டி அல்லது நரசிம்மி ) இவர்கள் அனைவரும் இந்து மத முக்கிய கடவுளர்களின் சக்திகளாக ( பிரம்மா, விஷ்ணு, சிவன், இந்திரன், ஸ்கந்தா, வராஹா / யமா மற்றும் நரசிம்ம ) கருதப்படுகின்றனர். வலது|thumb| அடர்ந்த காட்டில் நிலப்பரப்பில் ஒரு நாகம் மற்றும் அன்னப்பறவையுடன் அமர்ந்திருக்கும்  [[மானசா தேவி  தெய்வம் ]] சக்தி தெய்வம் தென்னிந்தியாவில் 'அம்மா' அதாவது 'தாய்' என்று அழைக்கப்படுகிறது. குறிப்பாக கர்நாடகா, தமிழ்நாடு, கேரளா, தெலுங்கானா மற்றும் ஆந்திரா மாநிலங்களில் இவ்வாறு அழைக்கப்படுகிறது. தென்னிந்தியாவின் பெரும்பாலான கிராமங்களில் சக்தி தெய்வத்தின் பல்வேறு அவதாரங்களுக்காக அர்ப்பணிக்கப்பட்ட பல கோயில்கள் உள்ளன. இந்த கோயில்களில் இருக்கும் சக்தி, கிராமத்தை பாதுகாப்பவர், தீயவர்களைத் தண்டிப்பவர், நோய்களைக் குணப்படுத்துபவர், கிராமத்திற்கு நன்மைகள் வழங்குபவர் என்று கிராம மக்கள் நம்புகிறார்கள். அவர்கள் ஆண்டுக்கு ஒரு முறை சக்திக்கு விழா எடுத்து  மிகுந்த ஆர்வத்துடன் கொண்டாடுகிறார்கள். சக்தி அவதாரங்களில் சில உதாரணங்கள் மகாலட்சுமி, காமாட்சி, பார்வதி, லலிதா, புவனேஸ்வரி, துர்கா, மீனாட்சி, மாரியம்மன், ரேணுகா, பொலேரம்மா, மற்றும் பேரந்தாலம்மா ஆகியோர் ஆவர்.
இந்தியாவில் தெய்வத்தின் பழமையான பிரதிநிதித்துவங்களில் ஒன்று முக்கோண வடிவத்தில் உள்ளது. இதை சக்தியின் அம்சமாகக் கருதி மக்கள் வழிபடுகின்றனர். சோன் நதி பள்ளத்தாக்கில் ஒரு பாலியோலிதிக் சூழலில் காணப்பட்ட பாகூர் கல் மற்றும் கிமு 9,000-8,000 ஆண்டுகளுக்கு முற்பட்டது. இது, ஒரு யந்திரத்தின் ஆரம்ப எடுத்துக்காட்டு என்று கருதப்படுகிறது. இந்தக் கல்லை அகழ்வாராய்ச்சி செய்த குழுவின் ஒரு உறுப்பினரான கெனோயர், இந்த கல் சக்தியுடன் தொடர்புடையது என்பது மிகவும் சாத்தியமானதாக இருப்பதாக கருதினார்.
சக்தி பீடங்கள்
சில மடாலயங்களின் கூற்றுப்படி, தெற்காசியாவில் நான்கு ஆதி சக்தி பீடங்கள் மற்றும் 51 சக்தி வழிபாட்டு மையங்கள் உள்ளன. (நான்கு ஆதி சக்தி பீடங்களும் 51 சக்தி பீடங்களின் ஒரு பகுதியாகும், ஆனால் அவை தேவி சக்தியின் உடலின் நான்கு முக்கிய பாகங்கள். எனவே, அவை ஆதி சக்தி பீடங்கள் எனப்படுகிறது). இந்தியா, இலங்கை, நேபாளம், வங்காள தேசம், திபெத் மற்றும் பாகிஸ்தானில் இவற்றைக் காணலாம். இவை சக்தி பீடங்கள் என்று அழைக்கப்படுகின்றன. இவற்றின் இருப்பிடங்களின் பட்டியல் மாறுபடும். பொதுவாக ஏற்றுக்கொள்ளப்பட்ட சக்தி பீடங்கள் மற்றும் அவற்றின் கோயில் வளாகங்கள் பின்வருமாறு கொடுக்கப்பட்டுள்ளது:
மகாராஷ்டிராவில் அமைந்துள்ள பிற சக்தி பீடங்கள் :
வெளி இணைப்புகள்
பகுப்பு:இந்து பெண் தெய்வங்கள் பகுப்பு:சாக்தம் பகுப்பு:இந்துத் தத்துவங்கள்
பூபி
பூபி (Booby) என்பது சுலா என்னும் பேரினத்தில் உள்ள சுலிடே என்னும் குடும்பத்தைச் சேர்ந்த ஒரு கடற்பறவை. இவை கேன்னட்டு என்னும் பறவையினத்துடன் நெருங்கிய தொடர்புள்ளவை.
சுலா என்னும் பேரினம் பிரெஞ்சு விலங்கியலாளரான மாத்துரின் சாக்குவேசு பிரிசன் என்பாரால் 1760-ஆம் ஆண்டு அறிமுகப் படுத்தப்பட்டது. ஆங்கிலப் பெயரான பூபி என்பது முட்டாள் எனப்பொருள் தரும் போபோ என்னும் எசுப்பானிய மொழிச் சொல்லில் இருந்து பெறப்பட்டது. ஏனெனில் இவை தாமாகவே பறந்து வந்து கடற்பயணத்தில் உள்ள கப்பல்களில் வந்து அமர்வதால் கப்பல் மாலுமிகளால் பிடிக்கப்பட்டு அவர்களுக்கு உணவாகின்றன.
பண்புகள்
பூபிகள் உயரத்தில் இருந்து கடலுக்குள் பாய்ந்து நீருக்கடியில் உள்ள இரையைப் பிடிக்கின்றன. இவற்றில் முகத்தில் உள்ள காற்றுப் பைகள் நீரில் மோதும் போது ஏற்படும் அடியைத் தாங்க உதவுகின்றன. இவை தீவுகளிலும் கடற்கரைகளிலும் கூட்டமாக வாழ்ந்து இனப்பெருக்கம் செய்கின்றன. பூபிகள் பொதுவாக ஒன்று அல்லது அதற்கு மேற்பட்ட வெளிர்நீல முட்டைகளை தரையிலோ சில சமயங்களில் மரத்தில் உள்ள கூடுகளிலோ இடுகின்றன.
பகுப்பு:பூபிகள்
பவுல் கவர்டேல்
பவுல் கவர்டேல் (Paul Coverdale, பிறப்பு: சூலை 24 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2007 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பவுல் கவர்டேல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
சோகினி மிஸ்ரா
சோகினி மிஸ்ரா இந்தியாவின் மும்பையைச் சேர்ந்த இந்தி திரையுலக பின்னணிப் பாடகியாவார். ஒடிசா மாநிலம் கட்டாக்கைப் பூர்விகமாகக் கொண்டுள்ள இவர்,  சோனி டிவியின் யதார்த்த நிகழ்ச்சியான இந்தியாவின் ஆதர்சம் ஆறாம் பாகம் (2012) மூலமாக கண்டறியப்பட்ட திறைமைசாலியாவார். அந்த நிகழ்ச்சியில் முதலாவதாக வந்த ஆறு பேரில் இவரும் ஒருவர்.
மிஸ்ரா, கட்டக்கில் உள்ள அகில இந்திய வானொலியில் அங்கீகரிக்கப்பட்ட கலைஞர் (பி உயர் தரம் என்ற பிரிவில்), மேலும் அவர் பண்டிட் தேவேந்திர நாராயண் சதபதியின் கீழ் இந்துஸ்தானி பாரம்பரிய குரலிசையிலும் பயிற்சி பெற்றவர். எல்லாவிதமான இசைவகைகளிலும் பாடல்களையும் பாடக்கூடியவர் என்றாலும் அவருடைய பலம் பாரம்பரிய இசை தான் என்பது குறிப்பிடத்தக்கது. ஒடியா, ஹிந்தி மற்றும் பெங்காலி ஆகிய மொழிகளில் பல்வேறு பாடல்களை பாடியுள்ளார். சோகினி ஒடியாவை பூர்விகமாகக் கொண்டுள்ளவர் என்பதால் அங்குள்ள கலை, திரைப்படத் துறை மற்றும் பொதுமக்களிடையே மிகவும் பிரபலமாக அறியப்பட்டுள்ளார். மேலும் பல ஒடியா திரைப்படங்கள் மற்றும் நவீன தனி இசைத்தொகுப்புகளுக்கு பாடல்களைப் பாடியுள்ளார்.
மிஸ்ரா, கட்டாக்கில் உள்ள ராவென்ஷா பல்கலைக்கழகத்தில் பயோடெக்னாலஜியில் முதுகலை வரை படித்துள்ளார். அவரது தந்தை மற்றும் தாய் இருவரும் அகில இந்திய வானொலியால், கட்டாக்கில் அங்கீகரிக்கப்பட்ட இசைக்கலைஞர்கள். எனவே சிறுவயதிலிருந்தே இசையார்வம் மிக்கவராக வளர்த்துள்ளார். சிறந்த பின்னணி பாடகி பிரிவில் பல மதிப்புமிக்க விருதுகளை வென்றுள்ளார். அவற்றில் குறிப்பிடத்தக்கவை
மிஸ்ரா, பின்னணிப் பாடகியாக மட்டுமல்லாமல் இந்தியாவிலும் வெளிநாட்டிலும் மேடை நிகழ்ச்சிகளிலும் கலந்து கொண்டு பாடியுள்ளார்.
மோகன் மஜிதியாவால் எழுதப்பட்டு ஓம் பிரகாஷ் மொகந்தியால் இசையமைக்கப்பட்ட இந்தி பாடல்களின் மிஸ்ராவின் முதல் தனி இசைத்தொகுப்பு "லவ் ரெயின்போ" என்ற பெயரில் 2014 ம் ஆண்டில் வெளியானது.
சீசியம் ஐதரைடு
சீசியம் ஐதரைடு (Caesium hydride) CsH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்தக் கார உலோக ஐதரைடு சீசியமும் ஐதரசனும் சேர்ந்து வினைபுரிவதால் உருவாகிறது. உலோக ஆவியில் ஒளி-தூண்டல் துகள் உருவாக்கத்தால் தயாரிக்கப்பட்ட முதலாவது பொருள் சீசியம் ஐதரைடு ஆகும். சீசியத்தைப் பயன்படுத்தி அயனி உந்துவிசை அமைப்பு செயல்படுத்துவது தொடர்பான ஆரம்பகால ஆய்வுகளில் சீசியம் ஐதரைடு பெரிதும் பயன்பட்டது.
சீசியம் ஐதரைடில் உள்ள சிசியம் அணுக்கருவை,  சுழற்சி-பரிமாற்ற ஒளியியக்க ஏற்றல் செயல்முறையின் வழியாக ஏற்றப்பட்ட ஒளியியக்க சீசிய ஆவியுடன் இடைவினை புரியச் செய்தால் அதை மிகை முனைவாக்கம் செய்யலாம். சுழற்சி-பரிமாற்ற ஒளியியக்க ஏற்றல் செயல்முறை சீசியம் அணுக்கருவின் அணுக்கருக்களின் காந்த ஒத்ததிர்வு சமிக்ஞையை அதிகரிக்கச் செய்யும்.
படிகக் கட்டமைப்பு
அறை வெப்பநிலை மற்றும் அழுத்தத்தில் சீசியம் ஐதரைடு சோடியம் குளோரைடின் கட்டமைப்பையே ஒத்திருக்கிறது.
மேற்கோள்கள்
பகுப்பு:சீசியம் சேர்மங்கள் பகுப்பு:உலோக ஐதரைடுகள்
சிபிலிமா நீர்மின் திட்டம்
சிபிலிமா நீர்மின் திட்டம் (Chipilima Hydro Electric Project) என்பது இந்தியாவில் உள்ள ஒடிசா மாநிலத்தின் சம்பல்பூர் நகரம், சிபிலிமா கிராமத்தில்  அமைந்துள்ள ஒரு நீர்மின் நிலையமாகும்.
ஒடிசா அரசு 11 வது ஐந்தாண்டு திட்ட காலத்தில் பர்லா நீர்மின் திட்டம் மற்றும் சிபிலிமா நீர்மின் திட்டம் ஆகியவற்றின் 5 ஆவது மற்றும் 6 ஆவது அலகுகளை நவீனப்படுத்த திட்டமிட்டது. இதன் விளைவாக சிபிலிமா நீர்மின் திட்டத்தின் 1 ஆவது மற்றும் 2 ஆவது அலகுகளின் நவீனமயமாக்கல் மற்றும் சீரமைப்புக்கான வழி கிடைக்கிறது. இந்த திட்டம் ஒடிசாவின் மற்ற நீர் மின் திட்டங்களின் ஒரு பகுதியாக 2005-06 ஆம் ஆண்டு காலத்தில் 5234 மில்லியன் அலகுகளும், 2006-07 ஆம் ஆண்டு காலத்தில் 7354 மில்லியன் அலகுகளும் , 2008-09 ஆம் ஆண்டு காலத்தில் 7883 மில்லியன் அலகுகளும் பங்களித்தது.
மேற்கோள்கள்
பகுப்பு:Coordinates on Wikidata பகுப்பு:ஒடிசா
போர்னிய கருப்பு மேக்பை
போர்னிய கருப்பு மேக்பை (Bornean black magpie)(பிளாட்டிசுமுரசு அடெரிமசு), என்பது கருப்பு கொண்டை மேக்பை என்றும் அழைக்கப்படுகிறது. இது கோர்விடே குடும்பத்தில் உள்ள ஒரு வால் காகம் ஆகும். இது தென்கிழக்காசிய தீவான போர்னியோவில் மட்டுமே காணப்படும் அகணிய உயிரி ஆகும்.
வகைப்பாட்டியல்
போர்னிய கருப்பு மேக்பை முன்பு தனித்துவமான துணையினமாகக் கருதப்பட்டது. ஆனால் சமீபத்திய திருத்தங்கள் இதை முழு சிற்றினமாக பிளாடிசுமுரசு அடெரிமசு என பிளாட்டிசுமுரசு பேரினத்தின் கீழ் வைக்கப்பட்டது.
விளக்கம்
போர்னிய கருப்பு மேக்பை சுமார் 43 செ. மீ. நீளமுடையது. இது ஒரு நீண்ட, பரந்த மற்றும் வரிகளுடன் கூடிய வாலும், தடிமனான கருப்பு நிற அலகினையும், உயரமான, மிருதுவான முகட்டினையும், கருப்பு நிறக் கால்கள் மற்றும் பாதங்களுடன், சிவப்பு கருவிழிகளையும் கொண்டது. இதன் அனைத்து இறகுகளும் கருப்பு நிறமுடையது. இது பரிந்துரைக்கப்பட்ட துணையினங்களை விட உயரமான முகட்டினையும் வெண்ணிற இறக்கை திட்டு இன்றி காணப்படும்.
நடத்தை
போர்னிய கருப்பு மேக்பை அடிக்கடி ஒலி எழுப்பும் கூட்டமாக வாழும் பறவையாகும். இது பெரும்பாலும் குடும்பமாக உணவினைத் தேடும். போர்னிய கருப்பு மேக்பை பலவிதமான விசில் மற்றும் அரட்டை அழைப்புகளைக் கொண்டுள்ளது. இது ஒரு தனித்துவமான குறைந்த துடிக்கும் ஹூ அல்லது பூபூபூ ஒலியை உருவாக்கும்.
கூடு
செப்டம்பர் 1981-ல் டேபின் வனவிலங்கு காப்பகத்தில் கண்டுபிடிக்கப்பட்ட ஒரு கூட்டின் அளவானது சுமார் 20 செ. மீ. என விவரிக்கப்பட்டது. இக்கூடானது ஒரு சிறிய மரம் ஒன்றில் குச்சிகளால் சுமார் 8 மீ. உயரத்தில் கட்டப்பட்டிருந்தது.
உணவு
போர்னிய கருப்பு மேக்பை மரங்களில் வாழும் வாழ்க்கையினைக் கொண்டது. இது இலைகள், பூச்சிகள்,பழங்கள், சிறிய பாலூட்டிகள் மற்றும் ஊர்வனவற்றையும் உணவாக எடுத்துக்கொள்கிறது.
பரவலும் வாழ்விடமும்
போர்னிய கருப்பு மேக்பை போர்னியோவின் தாழ்நிலங்களில் கடல் மட்டத்திலிருந்து சுமார் 300 மீட்டர் உயரத்தில் காணப்படுகிறது. இது திப்டெரோகார்ப், கெரங்காசு மற்றும் பீட் சதுப்பு காடு உள்ளிட்ட முதன்மை காடுகளில் வாழ்கிறது. மேலும் இது இரண்டாம் நிலை காடுகளிலும், அதிகமாக வளர்ந்த மரத்தோட்டங்கள் மற்றும் புதர்க்காடுகளிலும் காணப்படுகிறது.
மேற்கோள்கள்
<references group="" responsive="1">
பகுப்பு:அகணிய உயிரிகள்
கொத்தன்குளம்
கொத்தன்குளம் (ஆங்கிலம்: Kothankulam) என்பது இந்தியாவின் தமிழ்நாட்டிலுள்ள, கன்னியாகுமரி மாவட்டம், அகஸ்தீஸ்வரம் தாலுகா, இராமபுரம் ஊராட்சியில் அமைந்துள்ள ஒரு கிராமம் ஆகும்.
மேற்கோள்கள்
பகுப்பு:கன்னியாகுமரி மாவட்டத்திலுள்ள கிராமங்கள்
அட்டாளைச்சேனை பிரதேச செயலாளர் பிரிவு
அட்டாளைச்சேனை பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 32 கிராம அலுவலர் பிரிவுகளைக் கொண்டுள்ளது.
பூண்டி மாதா பேராலயம்
பூண்டி மாதா பேராலயம் (Poondi Madha Basilica) அல்லது பூண்டி மாதா கோவில் என்பது தஞ்சாவூரில் இருந்து சுமார் 35 கிலோ மீட்டர் வடமேற்கில் திருக்காட்டுப்பள்ளிக்கு அருகே பூண்டி என்னும் ஊரில் அமைந்துள்ள ஒரு கிறிஸ்தவ பேராலயம் ஆகும். இவ்வாலயம் கொள்ளிடம் ஆற்றிற்கும், காவிரி ஆற்றிற்கும் நடுவில் அமைந்துள்ளது.
வரலாறு
(1714-1718) 18 ஆம் நூற்றாண்டில் வாழ்ந்த இத்தாலிய நாட்டைச் சேர்ந்த கிறிஸ்தவ போதகரான அருட்தந்தை வீரமாமுனிவரின் (Fr. Constentine Joseph Beschi J) முயற்சியால் கட்டப்பட்டது. கட்டப்பட்ட சமயத்தில் ராணி இம்மாகுலேட் மேரி தேவாலயம் (Church of Mary Queen of Immaculate Conception) என்று அழைக்கப்பட்டு வந்தது. 1955இல் இக்கோவிலின் பங்குத்தந்தையாகப் பணியாற்றிய தந்தை லூர்து சேவியர் கோவிலை புதுப்பிக்க எண்ணி ஒரு பொறியாளரிடம் ஆலோசனை கேட்டார். ஆலயத்தின் உள் கட்டமைப்புகளை பாதிக்காமல் கூரையை மட்டும் சீரமைக்க எண்ணினார். அதற்காக ஆகும் செலவிற்கான பணத்தைத் தன்னால் ஏற்பாடு செய்ய முடியாதென எண்ணியவர், பூண்டி மாதாவிடம் தன் வேண்டுதலை முன்வைத்து பிராத்தனை செய்தார். அன்று இரவு பெய்த மழையில் கோவிலின் கூரை மட்டும் இடிந்து விழுந்தது. ஆலயத்தினுள் எந்தப் பொருளும் சேதம் அடையவில்லை. பொருட்செலவும் மிச்சமானது. அன்று முதல் பூண்டி மாதா கோவில் என்றே அழைக்கப்படுகிறது. இப்பொழுது இருக்கும் கோவிலின் வடிவம் அருட்தந்தை லூர்து சேவியரால் திருத்தி அமைக்கப்பட்டது. அருட்தந்தை லூர்து சேவியரின் உடல் பூண்டி மாதா கோவிலின் உள்ளேயே அடக்கம் செய்யப்பட்டுள்ளது. இந்த கோவிலின் புனித தன்மையை உணர்ந்து, 1999இல் இக்கோவிலுக்கு போப் ஜான் பால் II என்பவரால் அங்கீகாரம் அளிக்கப்பட்டது.
திருச்சிலுவை
பூண்டி மாதா திருத்தலத்தின் பலிபீடத்தில் இயேசுவை சிலுவையில் அறைந்ததாக கூறப்படும் திருச்சிலுவையின் ஒரு சிறு பகுதி பக்தர்களின் பார்வைக்காக வைக்கப்பட்டுள்ளது.
அருங்காட்சியகம்
பூண்டி மாதா கோவில் வளாகத்தில் அருங்காட்சியம் அமைக்கப்பட்டுள்ளது. இதில் பக்தர்கள் வேண்டுதல் நிறைவேறியதால் அவர்கள் சாட்சியாக ஆயிரத்திற்கும் மேற்பட்ட ஆவணங்களும் தங்க ஆபரணங்களும் பாதுகாப்பாக வைக்கப்பட்டுள்ளன.
தங்கும் வசதிகள்
கோவில் நிர்வாகத்தின் மூலம் மிக குறைந்த விலையில் தங்குமிடமும் உணவகமும் பக்தர்களின் வசதிக்காக நடத்தப்படுகிறது. 1 வது மற்றும் 3வது சனிக்கிழமைகளில் மதிய உணவு இலவசமாக வழங்கப்படுகிறது. 24 மணி நேர இலவச குடி தண்ணீர் வசதியும், கழிப்பறை வசதியும் உண்டு. மிகப்பெரிய தானுந்து (கார்), விசையுந்து (பைக்கு) களுக்கான நிறுத்துமிட வசதியும் உண்டு. இலவச தங்குமிடமும் உண்டு. மிக குறைந்த வாடகைக்கு திருமண மண்டபமும் நடத்தப்பட்டு வருகிறது. கோவிலின் நுழைவாயிலில் பணப்பரிமாற்றம் செய்ய லட்சுமி விலாஸ் மற்றும் சிட்டி வங்கிகளின் இரண்டு தானியியக்க பணம் வழங்கிகள் (ஏடிஎம்) இயங்கி வருகின்றன.
போக்குவரத்து வசதிகள்
இதன் அருகில் உள்ள பேருந்து நிலையம் திருக்காட்டுப்பள்ளி. அருகில் உள்ள இரயில் நிலையம் பூதலூர். அருகில் உள்ள விமான நிலையம் திருச்சிராப்பள்ளி சர்வதேச விமான நிலையம். இப்பேராலயத்தை திருச்சி - செங்கிப்பட்டி- திருக்காட்டுப்பள்ளி மார்க்கமாகவும், திருச்சி - இலால்குடி - செங்கரையூர் மார்க்கமாகவும், தஞ்சை - பூதலூர் மார்க்கமாகவும் வந்தடையலாம்.
பள்ளி வசதிகள்
இப்பேராலாயத்தின் கீழ் சின்னராணி உயர்நிலைப்பள்ளி இயங்கி வருகிறது. இப்பள்ளியில் ஞாயிற்றுக்கிழமைகளில் கிறிஸ்துவக் குழந்தைகளுக்கு மறைக்கல்வி வகுப்புகளும், நன்னெறி வகுப்புகளும் நடைபெறுகின்றன.
பூங்கா
பூண்டி மாதா கோவிலில், சுற்றுலாப்பயணிகளுக்காகவும், குழந்தைகளுக்கென விளையாட்டுக்கருவிகளுடன் அமையப் பெற்றுள்ள பூங்கா நடுவே கன்னி மரியாளின் சிலையும் அமைந்துள்ளது.
ஆராதனைக்கூடம்
தனிமையில் பிரார்த்தனை செய்ய விரும்புவோர்க்கென பூண்டி மாதா பேராலயத்தில் அமைதியான ஆராதனைக்கூடம் ஒன்று கட்டமைக்கப்பட்டுள்ளது. இது பூண்டி மாதா பேராலயத்தின் நுழைவு வாயிலின் இருபுறமும் இருந்து மாடிக்குச் சென்று பிராத்திக்கும் வண்ணம் அமைக்கப்பட்டுள்ளது.
வெளி இணைப்புகள்
பகுப்பு:இந்தியாவில் உள்ள பசிலிக்காக்கள் பகுப்பு:தஞ்சாவூர் மாவட்டத்திலுள்ள கிறித்தவக் கோயில்கள்
ஆகத்து 15
வெளி இணைப்புகள்
பகுப்பு:ஆகத்து பகுப்பு:ஆண்டின் நாட்கள்
ஐந்திணை மஞ்சிகன் சிறுநிகண்டு
இந்நூல் குறிஞ்சி, முல்லை, மருதம், நெய்தல், பாலை என ஐந்திணைகளுக்கு உரியத் தாவரங்களைப் பற்றிக் கூறும் சிறு நூல் ஆகும். ஆசிரியர்பெயர், ஐந்திணைச் சார்பு, அளவு, சிறுமை ஆகியவற்றால், இந்நூலுக்கு ஐந்திணை மஞ்சிகன் சிறுநிகண்டு எனப்பெயர் அமைந்தது. மஞ்சிகன் என்பவரால் எழுதப்பட்டது ஆகும். இந்நிகண்டு மாகறல் தி.பொன்னுசாமி முதலியாரால் பதிப்பிக்கப்பட்டுள்ளது.இவர் தமது முன்னுரையில், மாகறல் கார்த்திகேய முதலியாரிடமிருந்து இந்நிகண்டு கிடைத்ததாகக் கூறியுள்ளார்.
அமைப்பு
பொதுவாக நிகண்டுகள் அனைத்திலும் கடவுள் வாழ்த்து, குரு வாழ்த்து, அவையடக்கம் போன்றவற்றால் ஏதாவது ஒன்று நூலின் தொடக்கத்தில் அமைந்திருக்கும். இந்நிகண்டில் இவைகளில் ஒன்றும் காணப்படவில்லை. பெருநிகண்டு என்னும் நிகண்டு ஒன்றின், தொடர்ச்சியாக இந்நூல் அமைந்திருக்கலாமென்றுக் கருதப்படுகிறது.
இந்நூல், எளிதில் மனனம் செய்வதற்கு ஏற்றவாறு 122 ஓரடி நூற்பாக்களைக் கொண்டுள்ளது. மரங்களின் பெயர்களையும், பிற தாவரங்களின் பெயர்களையும் கூறுகிறது. ஒவ்வொரு நூற்பாவும், ஒரு மரத்தைப் பற்றி என, 122 மரங்களின் பெயர்கள் குறிப்பிடப்பட்டுள்ளன. ஒவ்வொரு நூற்பாவும் ஆகும், எனப்படும், எனப்படுமே என்று முடிவதாக அமைந்துள்ளது.
உள்ளடக்கம்
ஒவ்வொரு மரத்துக்கும் பெரும்பான்மை 2 பெயர்களும் (தடவம், தணக்கு-56) சிறுபான்மை பெயர்கள் (பிசிதம், மந்தம், வெள்ளறுகு-68) என மூன்று பெயர்கள் வரை சுட்டியுள்ளதைக் காணமுடிகிறது. மேலும், மருத்துவ குணமிக்க மரங்களையும், வாசனைப் பொருள் மிகுந்த மரங்களையும் குறிப்பிடுகிறதேயன்றி, அவற்றின் பயன்பாடு பற்றிக் கூறப்படவில்லை.
பட்டியல் இடப்பட்ட தாவரங்கள்
மரங்கள் : பிரம்பு, சிறுமுன்னை, பெருமுன்னை, தென்னை, பனை, வெண்முருங்கை, மூங்கில், தகரை, ஈஞ்சு, நிலவேம்பு, ஆலம், மகிழ், கொன்றை, குரா, செருந்தி, சந்தனம், அரசு, கோங்கம், ஒதியம், புளி, குங்குமம், அனிச்சம், கொய்யா, ஆத்தி, தேறு, இரும்பிலி, தும்பிலி, கடம்பு, பிடா, ஊசிப்பாலை, பெருமரம், கருங்குன்றி ஆகியன.
மூலிகைகள் : மூலிகை (ஒடதி, ஒடதம்), கருநாகதாளி, அறுகு, சித்திரமூலம், நஞ்சுமுறிச்சான், முடக்கற்றான், பச்சிலை, ஆவிரை, தான்றி, பல்லி, பொருதலை, குதம்பை, தணக்கு, செம்பு, பிரமி, ஈயுணி, வெள்ளறுகு, காக்கணம், கஞ்சாங்கோரை, கொறுக்கை, நன்னாரி, நெடுங்கோரை, கரும் பிரண்டை, திரிதளமூலி, பாற்சொற்றி, சிறுநெல்லி, செந்தூதளை, வெண்தூதளை, கரிசலாங்கண்ணி, நெருஞ்சில், துளசி ஆகியன மூலிகைச் செடிகள் ஆகும்.
கீரைகள் : சிறுகீரை, தொய்யா, கானாங்கீரை, பொன்னாங்கண்ணி ஆகியன பற்றிக் கூறப்பட்டுள்ளன.
ஒப்பீடு
திவாகரம், பிங்கலம் ஆகிய இரண்டு நிகண்டுகளிலும் மரப்பெயர்கள் பற்றிக் குறிப்பிட்டிருக்கின்றன. இவற்றின்மரப்பெயர்த் தொகுதிகளோடு, ஒப்பிட்டுப் பார்த்தால், பல புதிய பெயர்கள் புலப்படுகின்றன. சான்றாக இந்நிகண்டு தென்னையின் பெயரைக் குறிப்பிடும்போது நாலிநாரி, தெங்கு தென்னை (7) என்கிறது. ஆனால் திவாகரம், நாளிகேரம், தெங்கு தழை என நவில்வர் (திவா.702) என்றே குறிப்பிடுகிறது.
பகுப்பு:நிகண்டுகள் பகுப்பு:தமிழர் தாவரவியல் தமிழ் நூல்கள் பகுப்பு:மரங்கள் பகுப்பு:நிகண்டுகள் பகுப்பு:மூலிகைகள்
பிடாரமங்கலம் ஊராட்சி
பிடாரமங்கலம் ஊராட்சி (Pidaramangalam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2213 ஆகும். இவர்களில் பெண்கள் 1113 பேரும் ஆண்கள் 1100 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரோகின்டன் பாலி நரிமன்
ரோகின்டன் பாலி நரிமன் (பிறப்பு: 13 ஆகத்து, 1956) இந்திய உச்ச நீதிமன்றத்தின் முன்னாள் நீதிபதி ஆவார். இவர் பாலி சாம் நரிமன் என்னும் உலக அளவில் புகழ் பெற்ற   சட்ட அறிஞரின் மகன் ஆவார். நீதிபதி வெங்கடாசலையா என்பவர் ரோகின்டன் பாலி நாரிமனை சீனியர் கவுன்சலாக  அமர்த்தினார். முப்பது ஆண்டுகள் சட்டத் துறையில் அறிவும் அனுபவமும் கொண்டவர்.